armvectores/hy_wikipedia_2023 huggingface dataset:
Եղևին հունական

Եղևին հունական (լատ.՝ Abies cephalonica), սոճազգիների ընտանիքի, եղևին ցեղի բույս։


== Նկարագրություն ==
Մշտադալար, խոշոր ծառեր են՝ մինչև 38 մ բարձրությամբ և 1,9 մետր բնի տրամագծով, խիտ, բրգաձև սաղարթով, համարյա մինչև գետին հասնող հորիզոնական ճյուղերով։ Երիտասարդ ընձյուղների վրա կեղևը մոխրագույն է, հարթ և դարչնագույն, հին ճյուղերի և բնի վրա երկայնակի ճաքերով։ Ընձյուղները մերկ են, նարնջադեղնավուն։ Փշատերևների երկարությունը հասնում է 17-18 մմ-ի, իսկ լայնությունը 1,8-2,3 մմ-ի, սուր են, ծակող, երբեմն կլորավուն, խիտ դասավորությամբ։ Կոների երկարությունը կազմում է 12-20 սմ, 3-5 սմ լայնությամբ, սկզբում կանաչ, հասունանալիս դարչնագույն, խեժոտ։ Սերմնային թեփուկները սեպաձև են, վերին մասում խիստ լայնացած, կլորավուն, ամբողջաեզր։ Ծածկող թևտուկները դուրս ցցված են, թեքված դեպի ցած։ Կոները բացվում և թափվում են սեպտեմբերին։ Արական հասկիկները բոսորակարմրավուն են։ Սերմերը բաց կանաչավուն են։ Աչքի է ընկնում դեկորատիվ բարձր արժանիքներով, հատկապես արծաթագույն, փայլող երիտասարդ ընձյուղներով։ Երաշտադիմացկուն է, ավելի ցրտադիմացկուն, քան իսպանական և ալժիրյան եղևինները։


== Տարածվածություն ==
Հայաստանում մշակվել է «Սոճուտում», որտեղ ցրտահարվել է առաջին իսկ տարում
(Տ. Գ. Չուբարյան, 1957)։
Հեռանկարային է Հայաստանի մերձարևադարձային շրջանների համար։


== Կիրառություն ==
Էկոլոգիական խումբը III, մշակության հավանական շրջանը 9։


== Ծանոթագրություններ ==
Դգնալի

Դգնալի (վրաց.՝ დგნალი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Դուշեթից հեռու է 31 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==
1759

1759 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1759 թվականն է, 
XVIII դարի 59-րդ տարին։


== Դեպքեր ==


== Ծնունդներ ==
Նոյեմբեր 10 - Շիլլեր Ֆրիդրիխ, գերմանացի բանաստեղծ (վ. 1805)
Նոյեմբերի 10 - Ֆրիդրիխ Շիլլեր, գերմանացի բանաստեղծ, փիլիսոփա, պատմաբան և դրամատուրգ


== Մահեր ==
Մուրանկա (գյուղ, Շիգոնսկի շրջան)

Մուրանկա (ռուս.՝ Муранка), գյուղ Ռուսաստանի Սամարայի մարզի Շիգոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրուտոե (գյուղ, Վյազեմսկի շրջան)

Անվան այլ կիրառումների համար տե՛ս՝ ԿրուտոեԿրուտոե (ռուս.՝ Крутое), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Բորիսովիչ Բելով (այլ կիրառումներ)

Վլադիմիր Բորիսովիչ Բելով

Վլադիմիր Բորիսովիչ Բելով (երկրաբան) - խորհրդային երկրաբան, Լենինի մրցանակի դափնեկիր։
Վլադիմիր Բորիսովիչ Բելով (մարզիկ) (ծնվել է 1958 թվականին) - խորհրդային ձեռնագնդորդ։
Վլադիմիր Բորիսովիչ Բելով (հանցագործ) (ծնվել է 1972 թվականին) - ռուս սերիական մարդասպան։
Կարծր համաձուլվածքներ

Կարծր համաձուլվածքներ, հատուկ դասի մաշակայուն նյութեր՝ գերբարձր կարծրությամբ, որոնք տաքացման դեպքում փոխվում են աննշան չափով։ Տարբերում են եռակալված և ձուլման Կարծր համաձուլվածքներ։ Եռակալված Կարծր համաձուլվածքները կազմված են մետաղով կամ համաձուլվածքով ցեմենտացված մետաղանման միացությունից։ Դրանց հիմքը վոլֆրամի կամ տիտանի կարբիդներն են, վոլֆրամի ու տիտանի (հաճախ նաև տանտալի) բարդ կարբիդները, տիտանի կարբոնիտրիդը, ավելի սակավ՝ այլ կարբիդներ, բորիդներ են։ Որպես ցեմենտացնող մետաղ սովորաբար օգտագործում են կոբալտ, սակավ՝ նիկել կամ նրա համաձուլվածքը մոլիբդենի հետ, պողպատ։ Առաջին անգամ եռակալված Կարծր համաձուլվածքներ ստացվել են վոլֆրամի կարբիդից և կոբալտից Գերմանիայում (1923-1925 թվականներին), որոնց արդյունաբերական արտադրությունն սկսվել է 1926 թվականին («վիդիա» համաձուլվածք. 94% WC և 6% Co)։ 
Մեծ նշանակություն է ստանում առանց վոլֆրամի Կարծր համաձուլվածքի արտադրությունը, որը թույլ է տալիս համեմատաբար թանկարժեք վոլֆրամը փոխարինել ավելի էժան մետաղներով, ընդլայնել յուրահատուկ Կարծր համաձուլվածքի անվանացանկը, ստեղծել ավելի բարձր շահագործական բնութագրերով Կարծր համաձուլվածք։ Խիստ հեռանկարային են տիտանի կարբոնիտրիդի հիմքով ու որպես կապակցանյութ նիկել-մոլիբդենային համաձուլվածքով և տիտանի կարբիդի հիմքով ու նույն կամ պողպատի կապակցանյութով Կարծր համաձուլվածք։ Կարծր համաձուլվածքից պատրաստվում են կարբոնիտրիդի, կարբիդի կամ տիտանի նիտրիդի (երբեմն այլ միացությունների) նուրբ (5—15 մկմ հաստությամբ) պատվածքով չվերասրվող կտրող թիթեղներ, որոնք կտրման դեպքում կայունությունը բարձրացնում են 3-10 անգամ։ Փոշեմետալուրգիայի մեթոդներով արտադրում են բազմանիստ թիթեղների և ձևավոր ամբողջական կարծր համաձուլվածքային շինվածքների տեսքով Կարծր համաձուլվածքներ։ Դրանք մեծ արդյունավետությամբ կիրառվում են մետաղների, համաձուլվածքների և ոչ մետաղական նյութերի կտրումով մշակման, առանց տաշեղի մշակման (քարշում, գլոցում, դրոշմում են), հորատման գործիքների աշխատամասերի սարքավորման համար և որպես կոնստրուկցիոն նյութեր։
Տիզի Ուզու

Տիզի Ուզու (արաբ․՝ تيزي وزو‎‎), քաղաք Ալժիրում. նույնանուն վիլայեթի վարչական կենտրոնն է։ 2010 թվականի հունվարի 9-ին իսլամիստները թալանել և հիմնիվեր հրկիզել են այստեղ գործած քրիստոնյա հիսունականների եկեղեցին։ Քահանան վկայություն է տվել, որ հավատացյալները փախուստի են դիմել, երբ նկատել են, որ տեղի ոստիկանները ոչ մի կերպ չեն արձագանքում ահաբեկիչների ավազակախմբի բռնի գործողություններին։


== Աշխարհագրական դիրքը ==
Տիզի Ուզուն ընկած է Վադի Սեբաու դաշտավայրում, երկրի մայրաքաղաք Ալժիրից մոտավորապես 100 կիլոմետր դեպի արևելք, Միջերկրականի ծովափից 30 կիլոմետր դեպի հարավ, ծովի մակերևույթից 182 մետր բարձրության վրա։ Շրջապատված է սարերով։ Կաբիլիա պատմա-աշխարհագրական մարզում մեծությամբ երկրորդ բնակավայրն է (զիջում է միայն Բեջայա նավահանգստային քաղաքին)։


== Ժողովրդագրություն ==
¹·² Կաբիլիայում 1871 թվականին տեղի ունեցած ապստամբության հետևանքով բնակչության թվաքանակի հետընթաց է արձանագրվել:.


== Կլիմա ==
Տիզի Ուզուին բնորոշ է միջերկրածովյան շոգ կլիման (Köppen climate classification-ի դասակարգմամբ՝ Csa):


== Քույր քաղաքներ ==
Տիզի Ուզուի քույր քաղաքներն են՝

 Թունիս, Բիզերտե
 Ֆրանսիա, Լա Ռոշ սյուր Յոն, 1989 թվականից


== Պատկերասրահ ==

		
		
		
		


== Ծանոթագրություններ ==


== Գրականություն ==
Meyers großes Taschenlexikon in 24 Bänden. BI-Taschenbuchverlag, 1992, Band 22, S. 128.
Jonathan Oaks: Algeria. Bradt Travel Guides, 2008, ISBN 978-1-84162-232-3, S. 110 (Auszug, p. 110, at Google Books).


== Արտաքին հղումներ ==
Տիզի Ուզուն Encyclopædia Britannica-ում
Jonathan Oaks: Algeria. Bradt Travel Guides 2008, 978-1-84162-232-3, p. 110 (restricted online version (Google Books))
«Geographical information on Tizi Ouzou, Algeria»։ Falling Rain Genomics, Inc։ Վերցված է 27 April 2008 
Tiziouzou-dz.com, Տիզի Ուզու վիլայեթի պաշտոնական կայքէջը
AlgeriaSpace, Տիզի Ուզուի տեսարաններ
Տիզի Ուզուի համալսարանի կայքէջը
Observatoire des Droits de l'Homme Tizi-Ouzou
(6287) Լենհամ

(6287) Լենհամ (անգլ.՝ Lenham), աստերոիդ աստերոիդների հիմնական գոտում։ Հայտնաբերվել է 1984 թվականի հունվարի 8-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,14189 ա. մ., առավելագույնը մոտենում է 2,755 ա. մ. հեռավորության վրա և հեռանում 3,5288 ա. մ.։ Արեգակի շուրջ մեկ ամբողջական պտույտ է կատարում 2034,16 երկրային օրվա ընթացքում, իր ուղեծրով շարժվելով միջինում 0,176977 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6287) Լենհամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Հակոբ (Տևրիկի գավառ)

Անվան այլ կիրառումների համար տե՛ս՝ Սուրբ Հակոբ (այլ կիրառումներ)Սուրբ Հակոբ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Տևրիկ քաղաքի մոտ, Եփրատ գետի ավազանի Հաքմա գետակի հովտում։


== Պատմություն ==
Բնակիչները տեղահանվել են 1915 թվականի Մեծ եղեռնի ժամանակ։ Մեծ մասը զոհվել է գաղթի ճանապարհին։ Մի մասն էլ ապաստան է գտել տարբեր երկրներում։


== Բնակչություն ==
1914 թվականին գյուղն ուներ 560 հայ բնակիչ, ընդհանուր առմամբ 70 տուն։


== Տնտեսություն ==
Բնակչության հիմնական զբաղմունքը այգեգործություն, պարտիզպանություն, հացահատիկի մշակություն, անասնապահությունն ու արհեստներն էր։


== Պատմամշակութային կառույցներ ==
Բնակավայրն ուներ Ս. Հակոբ անունով եկեղեցի։


== Կրթություն ==
Գյուղն ուներ եկեղեցուն կից վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հարավային Կյուսե (կանտոն)

Հարավային Կյուսե (ֆր.՝ Cusset-Sud), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Կյուսե շրջանի կազմի մեջ։
Համայնքի INSEE կոդ՝ 0335։
Հարավային Կյուսե կանտոնի մեջ հաշվվում է 8 կոմունա, որից գլխավորն է Կյուսեն։
Կանտոնը ձևավորվել է 1985 թվականին։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 14 325 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Գրասբրուն

Գրասբրուն (գերմ.՝ Grasbrunn), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 6411 մարդ (2010 թվականի դեկտեմբերի 31-ի տվյալներով)։ Տարածքը 23,59 կմ² է։ Պաշտոնական կոդը՝ 09 1 84 118։


== Ծանոթագրություններ ==


== Արտաքին հղումներ ==
Պաշտոնական կայք
Ուջմանա

Ուջմանա (նաև՝ Ուջմանա, վրաց.՝ უჯმანა), գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։
Գյուղը հիմնվել է 1830 ական թվականներին Արևմտյան Հայաստանի Խնուս բնակավայրից գաղթած հայերի կողմից։ Ուջմանեցիների խոսվածքում պահպանվել է Մշո բարբառը, որի պատճառով սովորություն է եղել նրանց անվանել «մշեցի կաթողիկէներ»։


== Տես նաև ==
Սամցխե-Ջավախք
Նինոծմինդայի մունիցիպալիտետ


== Ծանոթագրություններ ==
Պարտե Յագա

Պարտե Յագա (ռուս.՝ Парте-Яга), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սոյմա գետի ձախ ափին՝ 81 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083254
Կոդը ըստ հիդրոլոգիական հետազոտության (ՌԴ) — 103008325
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աթաջյան

Աթաջյան, հայկական ազգանուն։


== Ազգանունը կրողներ ==


== Ծանոթագրություններ ==
Մայրամախոտ

Մայրամախոտ (լատ.՝ Teucrium polium)՝ ենթաթուփ և դեղաբույս է, տարածված է Միջերկրական ծովի հարակից շրջաններում և Միջին Արևելքում։ Ծաղիկները փոքր են և գույնը տատանվում է վարդագույնից սպիտակ, տերևներն օգտագործվում են խոհարարության և բժշկության մեջ, մասնավորապես ստամոքսի հիվանդությունների դեպքում։ Դիտվել է առաջընթաց նաև վիսցերալ ցավերի բուժման համար։ Պարսկական ավանդական բժշկության մեջ մայրամախոտն (Պարսկաստանում կոչվում է 'kalpooreh') օգտագործվում է որպես հիպերտոնիայի, փորլուծության դեմ, ունի հակաբակտերիալ, հակաբորբոքիչ ազդեցություն, օգտագործվում է շաքարախտի դեպքում։ Ինչևէ, 2003 թ.-ին անցկացված գիտական ուսումնասիրությունները շաքարախտի դեպքում չեն հայտնաբերել որևէ դրական ազդեցություն։ 2006 թ.-ին գիտական ուսումնասիրությունները հաստատել են մայրամախոտի հակասպազմային, anti-nociceptive հատկությունները։ Մայրամախոտն անհրաժեշտ է օգտագործել զգուշությամբ, քանի որ այն թունավոր է լյարդի և երիկամների համար։
Մայրամախոտի սպիրտային քամուկը գործում է որպես թրթռահարման ազդեցությամբ գլխուղեղում առաջացած ախտաբանական շեղումները շտկող միջոց։


== Արտաքին հղումներ ==
Անդաստակա-ենթատեսաթմբային գործառական կապերի պլաստիկությունը թրթռահարման դինամիկայում եվ մայրամախոտի կիրառման պայմաններում
Felty germander page at Annie's Annuals
The Effect of Extract of Teucrium Polium On Blood Sugar and Insulin Levels of Type 2 Diabetic Patients. Shiraz E-Medical Journal Vol. 4, No. 4, October 2003 Archived 2010-04-13 at the Wayback Machine.
Anti-Spasmodic and Anti-Nociceptive Effects of Teucrium polium Aqueous Extract.  Iranian Biomedical Journal (IBJ) July 2006 Archived 2008-04-11 at the Wayback Machine.
Abstract: Antinociceptive effects of Teucrium polium L total extract and essential oil in mouse writhing test
Սյույ Յուհուա

Սյույ Յուհուա (չինարեն ավանդ. 許昱華, հեշտ. 许昱华 , պինին: Xǔ Yùhua, հոկտեմբերի 29, 1976(1976-10-29)[…], Ջինհուա, Չժեցզյան, Չինաստան), չինացի շախմատիստուհի, գրոսմայստեր (2007), կանանց գրոսմայստեր (2001)։
2006 թվականի կանանց աշխարհի չեմպիոնուհի. մրցախաղում հաղթել է Ալիսա Գալյամովային։
2000 և 2002 թվականների աշխարհի գավաթակիր։
Չինաստանի հավաքականի կազմում՝ օլիմպիական եռակի չեմպիոնուհի (2000, 2002 և 2004)։
2009-2010 թվականների ՖԻԴԵ-ի կանանց «Գրան Պրի» շարքի մասնակից, որի ընթացքում դարձել է երկրորդ փուլի հաղթող։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական էջը ՖԻԴԵ-ի կայքում
Անձնական էջը Chessgames բազայում
Անձնական էջը 365chess.com կայքում
Մանվել Շահբազյան

Մանվել Ռազմիկի Շահբազյան (ծ. 12.4. 1965, գ. Գեղանիստ, ներկայումս Արարատի մարզում), հայ օդաչու, Արցախյան ազատամարտի մասնակից։
Ավարտել է Բուգուռուսլանի (Օրենբուրգի մարզ, Ռուսաստան) քաղաքացիական ավիացիայի օդաչուական ուսումնարանը (1980), վերապատրաստվել նույնի օդաչուական դասընթացներում (1988)։ 1986–97-ին աշխատել է «Էրեբունի» օդանավակայանում։ 
1988–92-ին ՅԱԿ-40 ինքնաթիռի անձնակազմում (2-րդ օդաչու) մասնակցել է ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչք։ Ընդհանուր թռիչքաժամը ԼՂ կազմել է 150 ժամ։


== Ծանոթագրություններ ==
Իմավեռե (գյուղ, Իմավեռե շրջան)

Անվան այլ կիրառումների համար տե՛ս՝ ԻմավեռեԻմավեռե (էստ․՝ Imavere), գյուղ Էստոնիայի Յարվամաա նահանգի Իմավեռե շրջանում։
2011 թվականի տվյալներով գյուղում բնակվում էր 447 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տորանո Կաստելո

Տորանո Կաստելո (իտալերեն՝  Torano Castello)՝ կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4927 մարդ, բնակչության խտությունը կազմում է 164 մարդ/կմ²։ Զբաղեցնում է 30 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ (+39) 0984։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Վիեննայի տեսարանը Բելվեդերից (նկար)

«Վիեննայի տեսարանը Բելվեդերից» (իտալերեն՝ Vienna vista dal Belvedere), իտալացի նկարիչ, քաղաքային բնանկարի վարպետ, Վենետիկի գեղարվեստի դպրոցի կարկատուն ներկայացուցիչ Բեռնարդո Բելլոտտոյի կտավներից։ Հեղինակը կտավը վրձնել է 1759-ից 1761 թվականներն ընկած ժամանակահատվածում։ Յուղաներկով կտավի չափերն են՝ 135 × 213 սմ։ «Վիեննայի տեսարանը Բելվեդերից» ստեղծագործությունն այսօր պահպանվում և ցուցադրվում է Արվեստի պատմության թանգարանում (Վիեննա, Ավստրիա), (գույքագրում՝ №GG 1669):


== Պատմություն ==
Բեռնարդո Բելլոտտոն իտալացի նկարիչ Ջովաննի Անտոնիո Կանալետտոյի (1697-1768) զարմիկն է. երիտասարդ տարիքում հենց նրա մոտ է ուսանել։ Այս կտավը մեկն է այն տասներեք նկարներից, որոնք մտնում են վիեննական շրջանի մեջ։ Հեղինակը դրանք բոլորը ստեղծել է Սրբազան Հռոմեական կայսրության կայսրուհի Մարիա Թերեզայի (1717-1780) համար։ Բեռնարդո Բելլոտտոն դրանք նկարել է հընթացս երկու տարիների, որոնք նա անցկացրել է Հաբսբուրգների մայրաքաղաքում։ «Վիեննայի տեսարանը Բելվեդերից» ստեղծագործությունը գտնվում է կայսերական հավաքածուում ստեղծման օրից։


== Նկարագիր ==
«Վիեննայի տեսարանը Բելվեդերից» կտավում ներկայացված տեսարանը պատկերված է Վերին Բելվեդերից՝ պալատից, որը Ներքին Բելվեդերի հետ միասին ստեղծվել է 18-րդ դարի 20-ական թվականներին։ Նկարն առանձնանում է բացառիկ տեղագրական ճշտությամբ և, հնարավոր է, որ հեղինակն աշխատել է կամերա օբսկուրայի օգնությամբ, ինչով հաճախ էին օգտվում նկարիչ-վեդուտիստները ճշգրիտ պատկերներ ստանալու համար։ Բեռնարդո Բելլոտտոն նկարը ստեղծել է դետալային ճշգրտությամբ. հեռանկարը, շինությունները մարդիկ և ստվերները կառուցված է որոշ ազատությամբ։ Ձախ կողմում պատկերված է Կարլսկիրխեն, աջից՝ Սալեզինյան մենաստանը։ Այդ երկու շինությունների միջև՝ կտավի կենտրոնում, վեր է խոյանում Սուրբ Ստեփանոսի մայր տաճարը, որն իր գոթական աշտարակով առանձնանում է երկնքի ֆոնին։ Նրա դիմաց նկատվում են Ներքին Բելվեդերն ու Շվարցենբերգի դղյակն իր ջերմատներով։ Հետին պլանում երևում են Կալենբերգի և Լեոպոլդսբեգի բլուրները։
Ներքին Բելվեդերի սֆինքնսները՝ առյուծի մարմիններով և մարդկային գլուխներով, մարմնավորում են բանականություն՝ միավորված ուժի հետ։ «Վիեննայի տեսարանը Բելվեդերից» ստեղծագործության համար բնութագրող հանգամանք է երկրաչափական ճշգրտությունը և մարդկանց մելանխոլիկ ոգին։


== Ծանոթագրություններ ==


== Գրականություն ==
Вольфганг Прохаска. «Венский музей истории искусств. Живопись». — Лондон: Scala Publishers, 2011. — 128 с. — («Музеи мира»). — 7000 экз. — ISBN 978-34-065-2756-2
«Музей истории искусства. Вена». Под ред. Сильвии Боргези. = Kunsthistorisches Museum. Vienna. — /Пер. с ит. — М.: ЗАО «БММ», 2007. — 144 с. — (Великие музеи мира). — 3000 экз. — ISBN 978-88-370-2769-8
Շենավան (գետ)

Անվան այլ կիրառումների համար տե՛ս՝ Շենավան (այլ կիրառումներ)Շենավան, Կզըլորան, Ղզլորան, գետ Հայաստանի Լոռու մարզում։ Սկիզբ է առնում Բազումի լեռների հարավային լանջերից և Շենավան գյուղից 1,5 կմ հյուսիս–արևմուտք ձախից միախառնվում Փամբակ գետին։ Երկարությունը 10 կմ է։


== Ծանոթագրություններ ==
Մելեքեդուր

Մելեքեդուր (վրաց.՝ მელექედური), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 90 մետր բարձրության վրա։ Շրջկենտրոն Օզուրգեթից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1170 մարդ, մեծամասնությունը՝ վրացիներ։
Գյուղն ունի հանրային դպրոց։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Ստելլա Դամասուս

Ստելլա Դամասուս (Stella Damasus, ապրիլի 24, 1978(1978-04-24), Ասաբա, Նիգերիա), նիգերիացի դերասանուհի և երգչուհի։ 2009 թվականին Աֆրիկայի կինոակադեմիայի մրցանակաբաշխության ժամանակ առաջադրվել է լավագույն դերասանուհու առաջատար դերի համար։ 2007 թվականին Նիգերիայի ժամանցային մրցանակաբաշխությանն արժանացել է «Լավագույն դերասանուհի» մրցանակին։ 2012 թվականին նա Հյուսթոնի (Տեխաս) Ոսկե իկոնների ակադեմիայի մրցանակաբաշխության ժամանակ արժանացել է «Լավագույն դերասանուհի» մրցանակին «Երկու հարսնացու և երեխա» ֆիլմի համար։


== Կենսագրություն ==
Ստելլա Դամասուսը ծնվել է 1978  թվականին Նիգերիայի Էդո նահանգի Բենին Սիթիում։ Ունի չորս քույր։ Մեծացել է Բենին Սիթիում, որտեղ էլ ստացել է տարրական կրթություն։ 13 տարեկան հասակում տեղափոխվել է Դելտա նահանգի Ասաբա քաղաք, որտեղ շարունակել է միջնակարգ կրթությունը։


=== Անձնական կյանք ===
Դամասուսը 1999 թվականին ամուսնացել է Ջաիե Աբոդերինի հետ։ Նրանք ունեցել են երկու դուստր։ 2005 թվականին Ջաիեն հանկարծամահ է եղել։ 2007 թվականին Դամասուսը ամուսնացել է Էմեկա Նզերիբեի հետ։ Ամուսնությունը տևել է յոթ ամիս, զույգն ամուսնալուծվել է։ 2011 թվականից կապի մեջ է մի շարք մրցանակների դափնեկիր, Նոլիվուդի պրոդյուսեր և ռեժիսոր Դանիել Ադեմինոկանի հետ։


== Գործունեություն ==
Դամասուսը երաժշտական կարիերան սկսել է Լագոսում, որտեղ Klink Studios-ում աշխատել է երգչուհի։ Այնտեղ նա Նիգերիայի ռադիոյի և հեռուստատեսության համար վոկալ ձայնագրություններ է կատարել։
Դամասուսն ավարտել է Լագոսի համալսարանի թատերական արվեստ բաժինը։ 1992 թվականին առաջին անգամ նկարահանվել է նիգերիական 
Abused ֆիլմում։ Նրան ճանաչում է բերել պրոդյուսեր Էմեմ Իսոնգի և ռեժիսոր Ֆրանսիս Ագուի Breaking Point ֆիլմը։ Նկարահանվել է 7 տասնյակից ավել ֆիլմերում։


== Ֆիլմագրություն ==


== Ծանոթագրություններ ==
Հասմիկ Ժամկոչյան

Հասմիկ (Ասյա) Սուրենի Ժամկոչյան (հունիսի 28, 1928(1928-06-28), Քսանի (Մծխեթի շրջան), Մցխեթի շրջան, Մցխեթ-Մթիանեթ, Վրաստան - մայիսի 15, 2011(2011-05-15), Թբիլիսի, Վրաստան), հայ դերասանուհի, ՎԽՍՀ ժողովրդական արտիստ (1984)։ 1940 թվականից՝ Թբիլիսիի հայկական թատրոնի դերասանուհի։


== Դերերը թատրոնում ==


== Ֆիլմագրություն ==


== Մրցանակներ ==
1998 թվականին արժանացել է Վրաստանի Պատվո մեդալի։


== Ծանոթագրություններ ==
Երազ (կոմիքս)

Երազ (անգլ.՝ The Dreaming), OEL-մանգա (կոմիքս), ստեղծվել է սիդնեյյան նկարչուհի Կուինի Չանի կողմից և հրատարակվել Tokyopop-ում։ Սա այս ընկերության առաջին կոմիքսն է, որը մանգա չի, այսինքն ստեղծվել է Ճապոնիայի սահմաններից դուրս։ Չնայած նկարի որոշ թերություններին, մասնավորապես` կերպարների ոչ արտահայտիչ դեմքերին, «Երազը» լավ արձագանք է ստացել, ի տարբերություն Tokyopop ընկերության մյուս OEL-մանգաների, որոնք ունեցել են փոփոխական հաջողություն։ Հիմնականում նշվում են հետաքրքիր սյուժեն, կերպարների մտածված դիզայնը և ֆոնի մանրամասն նկարագրությունը։


== Սյուժե ==
Կոմիքսի գլխավոր հերոսներն են զույգ քույրեր Ջինին (անգլ.՝ Jeanie Malkin) և Էմբերը (անգլ.՝ Amber Malkin), որոնք վերջերս ընդունվել են Ավստրալիայի Գրինվիչ քոլեջ։ Նրանք իմանում են, որ քոլեջն ունի գաղտնիք` քոլեջի ամբողջ գործունեության ընթացքում այնտեղ կորել էին բազմաթիվ ուսանողներ։ Աշակերները, առանց որևէ հետք թողելու, հեռանում էին շենքից և այլևս չէին վերադառնում, կարծես վերանում էին երկրի երեսից։ Շուտով քույրերը սկսում են տարօրինակ երազներ տեսնել։ Աղջիկներին հետապնդում են մղձավանջները, իսկ հետո նրանց նոր ընկերուհին` Միլլին (անգլ.՝ Millie), գնում անտառ ու կորչում է։


== Ֆիլմ ==
2010 թվականի մայիսին Tokyopop-ը Odin's Eye ստուդիայի հետ միասին Կաննում հայտնել են մանգայի մոտիվներով ֆիլմ նկարահանելու մտադրության մասին։ Նկարահանման սկիզբը պլանավորված էր 2011 թվականին, իսկ պրեմիերան սպասվում էր 2012 թվականի վերջին։ Ֆիլմի պրոդյուսերներն էին լինելու Tokyopop-ի գլխավոր գործադիր տնօրեն Ստյուարտ Լևին և ավտրալիացի պրոդյուսեր Մայքլ Ֆավելլը։ Ռեժիսորն էր լինելու Քեյթ Վուդսը, ով նախկինում հիմնականում զբաղվել է հեռուստասերիալների ստեղծմամբ։
Ֆիլմը պլանավորված էր նկարահանել 3D ֆորմատով։ Միևնույն ժամանակ ֆիլմում շեշտ էր դրվելու կերպարների անձի բացահայտմանը։ Ընկերության պաշտոնական հաղորդմանը պրոյուսերները հայտնել են, որ հույս ունեն, որ նոր տեխնոլոգիաները և ավստրիալական բուշի մթնոլորտը (որի միջավայրում, ամենայն հավանականությամբ, տեղի կունենա նկարահանումների մի մասը) կօգնի դիտողի հոգեբանական լարվածության մակարդակն ավելի բարձրացնել, քան դա հաջողվել է անել «Փայլատակում» ֆիլմում։


== Ծանոթագրություններ ==


== Արտաքին հղումներ ==
The Dreaming-ի պաշտոնական կայքը
An interview with Queenie Chan conducted at Silverbulletcomicbooks.com
The TokyoPop website with ordering information for this seriesԳրախոսականներRidout, Cefn (10 марта 2007)։ «The Dreaming. A young Australian writer-artist is making her mark on a growing global phenomenon» (անգլերեն)։ The Australian։ Արխիվացված օրիգինալից 2012-05-27-ին։ Վերցված է 2010-10-15 
Young, Amanda (2013-06-28)։ «The Dreaming Collection (Review)»։ Neo (անգլերեն)։ Արխիվացված է օրիգինալից 2016-12-31-ին։ Վերցված է 2016-12-31  
Аташева, Ксения Сновидения: Книга 1, Зловещие тайны, Книга 2. Ночные гости, Книга 3. Эхо прошлого // Мир фантастики. — Август 2009. — № 72.
Тудаков Антон. (2 февраля 2009 года)։ «Манга-лицензия: Сновидения (The Dreaming)»։ №67։ АниМаг։ Արխիվացված է օրիգինալից 2012-08-04-ին։ Վերցված է 2012-03-19
Ժան-Պիեռ Ժոնե

Ժան-Պիեռ Ժոնե (սեպտեմբերի 3, 1953(1953-09-03)[…], Le Coteau), ֆրանսիացի կինոռեժիսոր և սցենարիստ։ Համբավվել է հատկապես « Կորած երեխաների քաղաք», «Դելիկատես» և «Ամելի» ֆիլմերով։


== Կյանքը և գործունեությունը ==
Ժան-Պիեռ Ժոնեն ծնվել է Ռուանում՝ Լուառ, Ֆրանսիա։ Նա իր առաջին տեսախցիկը ձեռք է բերել 17 տարեկանում։ Հենց այդ տարիքում՝ անիմացիա սովորելիս, նա նկարեց իր առաջին ֆիլմերը։ Նա ընկերացավ դիզայներ և երգիծական գրքույկների հեղինակ Մարկ Կարոյի հետ, որը դարձավ իր գործընկերը։ Միասին Ժոնեն և Կարոն նկարահանեցին բազմաթիվ անիմացիաներ։ Նրանց առաջին խաղարկային կինոնկարը «The Bunker of the Last Gunshots»-ն էր՝ Կարճամետրաժ ֆիլմ|կարճամետրաժ կինոնկար], որը պատմում է ապագա աշխարհում գտնվող զինվորականների մասին։ Ժոնեն նաև նկարահանել է շատ գովազդներ և երաժշտական հոլովակներ։ Ժոնեի և Կարոյի առաջին լիամետրաժ կինոնկարը «Դելիկատես»-ն է (1991 թ.)։ Այն մի մելանխոլիկ կատակերգություն է, որը տեղի է ունենում մի աշխարհում, ուր սովն էր տիրում։ Հաջորդը « Կորած երեխաների քաղաք»-ն էր։ Այն ֆիլմ է մի խելագար գիտնականի մասին, ով գողանում է երեխաների երազները, որպեսզի ինքը հավերժ ապրի։ Ժոնեն այնուհետև նկարեց « Ամելին» (2001 թ.)։ Այդ կինոնկարը շարունակում էր նախորդող ֆիլմերի սյուռեալիստական տրամադրությունը, սակայն այն ավելի ուրախ էր և նրա մեջ ավելացվել էին ռոմանտիկ և երգիծական տարրեր։ Այս ֆիլմը պատմում է մի կնոջ մասին, ով հաճույք է ստանում ուրիշներին լավություն անելիս, սակայն ինքը չի կարողանում գտնել իր իսկական սերը։ Ֆիլմը շատ մեծ հաջողություն ունեցավ ամբողջ աշխարհում։ 2004 թ-ին Ժոնեն թողարկեց «Երկար նշանդրեք»-ը, որը Սեբաստիան Ժապրիսոտի վեպի վրա էր հիմնված։ Այն պատմում էր մի կնոջ մասին, ով իր սիրեցյալին էր փնտրում Առաջին համաշխարհային պատերազմից հետո։


== Ծանոթագրություններ ==
Արծվիկ (այլ կիրառումներ)

Արծվիկ, կարող է վերաբերել՝

Արծվիկ - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում կամ Խուլփի գավառակում
Արծվիկ - հայկական իգական անուն
Արծվիկ - վայր Մեծ Հայքի Տուրուբերան աշխարհում
Բաղչակ

Բաղչակ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ձկնագետ (գետ, Գեղարքունիքի մարզ)

Անվան այլ կիրառումների համար տե՛ս՝ Ձկնագետ (այլ կիրառումներ)Ձկնագետ, Բալըխ, Բալըխլի, Բալըխչայ, Բալըղ, Բալիկ, Ճապոտիկ, Չիրուխլու, Չուրուխլու, Պալըղ, գետ Հայաստանի  Գեղարքունիքի և Տավուշի մարզերում։ Սկիզբ է առնում Փամբակի լեռների Ուղեո լեռան արևելյան լանջերից և Ծովագյուղից 1 կմ հարավ թափվում Սևանա լիճ նրա հյուսիս-արևմտյան անկյունում։ Երկարությունը 22 կմ է։ Այս գետակում իրենց ձկնկիթն են գտնում Սևանա լճի իշխան ձկները։ Մասամբ այդ պատճառը, որ այդ գետակն ստացել է Ձկնագետ անունը։ Ունի խառը սնում, հորդանում է գարնանը, սելավատար է։ Ամռանը և ձմռանը ջրերը խիստ նվազում են։


== Ծանոթագրություններ ==
Պրեմիեր Լիգա 2009-10 (Անգլիա)

Պրեմիեր Լիգա 2009-10-ը Անգլիայի Պրեմիեր Լիգայի 18-րդ սեզոնն էր։


== Մասնակիցներ ==


== Աղբյուրներ ==
Պաշտոնական կայքէջ Archived 2011-03-12 at the Wayback Machine. (անգլ.)
Մետաղագիտություն

Մետաղագիտություն, գիտություն, որն ուսումնասիրում է մետաղների և համաձուլվածքների բաղադրության, կառուցվածքի և հատկությունների միջև եղած կապը, ինչպես նաև տարբեր տեսակի ներգործությունների (քիմիական, ջերմային, մեխանիկական) հետևանքով առաջացող փոփոխությունների օրինաչափությունները։ Որպես ինքնուրույն գիտություն մետաղագիտությունը ծագել և ձևավորվել է XIX դարում՝ մետաղաբանության անվան տակ։ «Մետաղագիտություն» տերմինը մտցվել է XX դարի 20-ական թվականներին Գերմանիայում (Metallkunde), իսկ «մետաղաբանություն» տերմինն առաջարկվել է պահպանել միայն ․մետաղների և համաձուլվածքների միկրո- և մակրոկառուցվածքների ուսումնասիրման համար։ Մետաղագիտության զարգացման առաջին փուլում (XIX դարի 70-ական թվականներ) ուսումնասիրվել են մետաղների միկրոկառուցվածքը, տեխնիկական մետաղների և համաձուլվածքների հատկությունների վրա ջերմային մշակման ազդեցությունը։ Ստեղծվել է մետաղական համակարգերի վերլուծության ֆիզիկաքիմիական եղանակ, ձևակերպվել են մետաղական նյութերի որակի գնահատման կարևորագույն չափանիշները, մշակվել որակյալ և լեգիրացված պողպատի արտադրության հիմունքները։ Մետաղագիտության պատմության նոր փուլը սկսվել է XX դարի 20-ական թվականներին՝ ռենտգենակաոուցվածքային վերլուծության կիրառմամբ։ Վերջինս հնարավորություն տվեց բացահայտելու մետաղների ատոմական կառուցվածքի՝ ջերմային, քիմիական և մեխանիկական մշակման հետևանքով առաջացած փոփոխությունների օրինաչափությունները։ Մետաղագիտության զարգացման այս ժամանակաշրջանը բնութագրվում է ֆիզիկայի նորագույն մեթոդների լայն օգտագործմամբ (տես Մետաղաֆիզիկա, Էլեկտրոնագրաֆիա, Նեյտրոնագրաֆիա)։ Ռենտգենակառուցվածքային վերլուծությունից բացի մետաղների ատոմաբյուրեղային կառուցվածքի ուսումնասիրման համար կիրառվում է էլեկտրոնային սպեկտրոսկոպիան, որը հնարավորություն է տալիս բացահայտելու համաձուլվածքների կառուցվածքի տեղային խախտումները (տես Արատանշում)։ Մետաղագիտությունը պայմանականորեն բաժանվում է տեսականի և կիրառականի (տեխնիկական)։ Տեսական մետաղագիտությունն ուսումնասիրում է տարբեր ներգործություններից մետաղներում և համաձուլվածքներում տեղի ունեցող պրոցեսների հիմունքներն ու կառուցվածքի օրինաչափությունները։ Տեսական մետաղագիտության հիմնական բաժիններն են․ մետաղների և համաձուլվածքների մետաղական վիճակի և ֆիզիկական հատկությունների տեսությունը, բյուրեղացումը, մետաղներում և համաձուլվածքներում ֆազային հավասարակշռությունը, դիֆուզիան, պինդ վիճակում ֆազային փոխակերպումները, պլաստիկ դեֆորմացիայի, ամրության, քայքայման և վերաբյուրեղացման պրոցեսների տեսությունը։ Կիրառական մետաղագիտության խնդիրներն են․ մետաղական նյութերի կոնկրետ խմբերի (օրինակ, երկաթածխածնային համաձուլվածքների, կառուցվածքային պողպատի, չժանգոտող պողպատի, մագնեզիումի համաձուլվածքների և այլն) բաղադրության, կառուցվածքի, մշակման տեխնոլոգիական պրոցեսների և հատկությունների ուսումնասիրությունը։
Ալ-Ֆուրկուլուսի շրջան

Ալ-Ֆուրկուլուսի շրջան (արաբ․՝ ناحية الفرقلس‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում։ Հանդիսանում է Հոմսի գավառի 10 շրջաններից մեկը։
Վարչական կենտրոնն է Ալ-Ֆուրկուլուս քաղաքը։ 2004 թվականի մարդահամարի տվյալներով շրջանն ունի 13,506 բնակչություն։ Տարածքը կազմում է 682.83 կմ2։


== Ծանոթագրություններ ==
Բարդինետո

Բարդինետո (իտալերեն՝ Bardineto), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը 666 մարդ է (2008 թվականի տվյալներով)։ Բնակչության խտությունը՝ 23 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 17057, հեռախոսային կոդ՝ 019։
Կոմունայի հովանավորն է Սուրբ Հովհաննես Մկրտիչը։


== Ժողովրդագրություն ==


== Կոմունայի ադմինիստրացիան ==
Հեռախոսահամար՝ 019 7907013
Էլեկտրոնային հասցեն՝ areaamministrativa@comunedibardineto.it
Պաշտոնական կայք՝ http://www.comune.bardineto.sv.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալոկան

Ալոկան, գյուղ Արևմտյան Հայաստանում, Վանի վիլայեթի Շատախի գավառակում։ Մտնում էր Նորադուզի գյուղախմբի մեջ։


== Բնակչություն ==
XX դարի սկզբին ուներ 31 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անատոլի Շչելկունով

Անատոլի Շչելկունով (ռուս.՝ Анато́лий Ви́кторович Щелкуно́в, նոյեմբերի 14, 1945(1945-11-14), Պետրոպավլովսկ, Ղազախական ԽՍՀ, ԽՍՀՄ), ռուս դիվանագետ։


== Կենսագրություն ==
1969 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է բուլղարերենին, գերմաներենին և անգլերենին։
1985 թվականից զբաղվում է դիվանագիտական գործունեությամբ։

1985-1991 թվականներ՝ Բուլղարիայում ԽՍՀՄ դեսպանատան առաջին քարտուղար, խորհրդական։
1991-1992 թվականներ՝ Ռուսաստանի Դաշնության արտաքին գործերի նախարարության դիվանագիտական ակադեմիայի դիվանագիտական ղեկավար աշխատողների կատարելագործման կուրսերի լսորդ։
1994-1997 թվականներ՝ Ռուսաստանի Դաշնության արտաքին գործերի նախարարության կադրերի դեպարտամենտի փոխտնօրեն։
1997 թվականի դեկտեմբերի 31-ից մինչև 2002 թվականի մայիսի 13-ը Թուրքմենստանում եղել է Ռուսաստանի Դաշնության արտակարգ և լիազոր դեսպան։
2005-2009 թվականներ՝ Վառնայում Ռուսաստանի Դաշնության գլխավոր հյուպատոս։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1995 թվականի մարտի 6)
1-ին դասի արտակարգ և լիազոր դեսպանորդ (2000 թվականի հունիսի 8)


== Ծանոթագրություններ ==
Հաճնի գավառակ

Հաճն, գավառակ Կիլիկիայում, Ադանայի նահանգի Քոզանի գավառում։ Կենտրոնը Հաճն քաղաքն էր։


== Պատմություն ==
Հայ բնակչությունը 1915 թվականին ենթարկվել է ցեղասպանության։ Ըստ նահանգապետի ներքին գործոց մինիստրության հեռագրի այստեղից տեղահան է արվել 10539 հայ։ 1920-1921 թվականներին թուրքերը կոտրեցին հայ ժողովրդի դիմադրությունը, ավերեցին Հաճնը և մնացած գյուղերը։ Գավառակը իսպառ զրկվեց հայերից։


== Բնակչություն ==
1915 թվականի Մեծ եղեռնի նախօրեին ուներ 28 000 բնակիչ, որից 21 000-ը՝ հայեր։ Բնակիչները խոսում էին Հաճնի բարբառով։


== Տնտեսություն ==
Բնակչության հիմնական զբաղմունքը անասնապահություն, երկրագործություն, այգեգործություն, արհեստներն ու առևտուրն էր։


== Կրթություն ==
Գավառակի գյուղերի մեծ մասն ուներ հայկական վարժարան։


== Վարչական բաժանում ==
Գավառակն ուներ 84 գյուղ։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Միլոշ Տիխի

Միլոշ Տիխի (չեխ.՝ Miloš Tichý, դեկտեմբերի 17, 1966(1966-12-17), Počátky), չեխ աստղագետ, գիսաստղերի և աստերոիդների հայտնաբերող։ Աշխատում է Կլետի աստղադիտարանում։ 1994-2005 թվականներին իր կնոջ՝ Յանա Տիխայի և երկու այլ չեխ աստղագետների հետ համատեղ հայտնաբերել է 199 աստերոիդ։ Բացի դրանից, Տիխին նաև հայտնաբերել է կարճ պարբերությամբ գիսաստղ 196P/Տիխի։
Նրա պատվին է անվանվել (3337) Միլոշ աստերոիդը։

		


== Ծանոթագրություններ ==


== Արտաքին հղումներ ==
Miloš Tichý - Head of the Kleť Observatory, hardware and technology
Վանաձորի ֆուտբոլի ակադեմիա

Վանաձորի ֆուտբոլի ակադեմիա, ժամանակակից ֆուտբոլային դպրոց-ակադեմիա, որը գտնվում է Լոռու մարզի Վանաձոր քաղաքում՝ Հայաստանի մեծությամբ երրորդ քաղաքում։ Մեծությամբ 3-րդ ֆուտբոլային ակադեմիան է Հայաստանում։


== Ակնարկ ==
Ակադեմիայի շինարարությունը սկսվել է 2014 թվականի սկզբին Հայաստանի ֆուտբոլի ֆեդերացիայի նախաձեռնությամբ և ՈՒԵՖԱ-ի աջակցությամբ։ 2016 թվականի հոկտեմբերի 29-ին համալիրը պաշտոնապես բացվել է ՀՖՖ նախագահ Ռուբեն Հայրապետյանի և Լոռու մարզպետ Արթուր Նալբանդյանի կողմից։ Բացման արարողությանը մասնակցել է Հայաստանի նախկին նախագահ Սերժ Սարգսյանը։
Ակադեմիան զբաղեցնում է 44,000 մ2 տարածք.

3 մարզադաշտեր ֆուտբոլի համար, սովորական չափի բնական խոտով։
1 ֆուտբոլային մարզադաշտ՝ սովորական չափի արհեստական ծածկույթով, նախատեսված 1000 հանդիսականի համար։
1260 մ2 ընդհանուր մակերեսով եռահարկ ծառայողական շենք, որտեղ տեղակայված են ֆիթնես կենտրոն և սպա սրահ,ֆիզիոթերապևտիկ կաբինետներ, բժշկական ծառայություններ, կոնֆերանս դահլիճ և այլն։Ակադեմիան կարող է ծառայել մինչև 600 ունկնդիրների։ Բոլոր մարզադաշտերը համապատասխանում են ՖԻՖԱ-ի և ՈՒԵՖԱ-ի կողմից սահմանված պրոֆեսիոնալ չափանիշներին։ Ներկայումս ակադեմիան սպասարկում է շուրջ 350 երիտասարդ պրակտիկանտներ։
Շինարարության ընդհանուր արժեքը կազմել է 1 133 000 000 դրամ (մոտ 2 385 000 ԱՄՆ դոլար)։ Ընդհանուր արժեքի մոտ 87%-ը վճարվել է ՀՖՖ-ի կողմից, իսկ մնացած մասը վճարվել է ՈՒԵՖԱ-ի կողմից։


== Ծանոթագրություններ ==
Դոնորի

Դոնորի (իտալ. Donori) կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը կազմում է 2102 մարդ (2008 թ.-ի տվյալներով), բնակչության խտությունը կազմում է 60 մարդ/կմ²։ Զբաղեցնում է 35 կմ² տարածք։ Փոստային ինդեքս՝ 9040։ Հեռախոսային կոդ՝ 070:


== Ժողովրդագրություն ==
Բնակչության աճ։


== Կոմունայի վարչակազմ ==
Հեռախոսահամար՝ 070 981020


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(849) Առա

(849) Առա (անգլ.՝ Ara), աստերոիդ աստերոիդների հիմնական գոտում։ Հայտնաբերվել է 1912 թվականի փետրվարի 9-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 3,146995 ա. մ., առավելագույնը մոտենում է 2,5216 ա. մ. հեռավորության վրա և հեռանում 3,7724 ա. մ., իսկ Երկրի ուղեծրին Առա աստերոիդը նվազագույնը մոտենում է 1,573 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2039,12 երկրային օրվա ընթացքում, իր ուղեծրով շարժվելով միջինում 0,176547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,53° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(849) Առա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խառնուրդ (Վանի գավառ)

Խառնուրդ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բասոլիա

Բասոլիան (ուկրաիներեն՝Басо́ля, լեհերեն՝basy, basetla ) լարային երաժշտական գործիք է, որը օգտագործվում է Ուկրաինայում և Լեհաստանում։ Դիապազոնով այն բավականին ցածր է շատ նման է թավջութակի, սակայն ունի 3 լար և տեսքով ավելի կոպիտ է։ Տեսքի կոպտությունը կախված է այն փաստից, որ գործիքը միշտ պատրաստվել է ձեռքով և ոչ պրոֆեսսիոնալ եղանակով։
Գործիքը լարվում է կվինտաներով։
Ուկրաինայում գոյություն ունեն բասոլիայի երեք տեսակ՝

երեք լարանի, նվագվում է առանց աղեղի՝ կսմթային եղանակով
չորս լարանի, նվագվում է աղեղով ( Կենտրոնական Ուկրաինա)
հինգ լարանի, նվագվում է փայտով՝ հարվածելով լարերին (Տրանսկարպատիայի շրջան)Գործիքը հիմնականում օգտագործում է ուկրաինական ազգային երաժշտության մեջ, սակայն վերջին տարիներին օգտագործումը անկում է ապրել և զիջել է իր տեղը սովորական թավջութակին, իսկ Լեհաստանում այն փոխարինվել է ակորդիոնով։ Ժամանակին այն կազմել է հարսանեկան երաժշտության անբաժան մասնիկը։


== Աղբյուրներ ==
Humeniuk, A. - Ukrainski narodni muzychni instrumenty - Kiev: Naukova dumka, 1967
Mizynec, V. - Ukrainian Folk Instruments - Melbourne: Bayda books, 1984
Cherkasky, L. - Ukrainski narodni muzychni instrumenty // Tekhnika, Kiev, Ukraine, 2003 - 262 pages. ISBN 966-575-111-5
Գանձակ Վերին

Գանձակ Վերին, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կոմունիզմի համար

«Կոմունիզմի համար», խորհրդային շրջանի հայկական երկօրյա թերթ, նախկին ՀԿԿ Հոկտեմբերյանի շրջկոմի, ժողովրդական դեպուտատների շրջանային և քաղաքային խորհուրդների օրգան։
Առաջին անգամ լույս է տեսել 1963 թվականին, Հոկտեմբերյանում (այժմ՝ Արմավիր)։ Փորձել է արտացոլել շրջանի աշխատավորության առօրյան, կուսակցական և հասարակական կազմակերպությունների աշխատանքները, գյուղատնտեսության և արդյունաբերության անցուդարձը, լուսաբանել դպրոցական, մշակութային և մարզական կյանքը, տրանսպորտին ու շինարարությանը վերաբերող հարցերը։ 
Խորհրդային գաղափարախոսության սահմաններում փորձել է ծանոթացնել գիտության ու տեխնիկայի նվաճումները, պրոպագանդել գրականության ու մշակույթի նորույթները։ Հաջորդել է «Բոլշևիկյան տեմպով» (1931—1953 թվականներ), «Դեպի կոմունիզմ» (1953—1962 թվականներ) թերթերին։
Հաջիբեքթաշ

Հաջիբեքթաշ (թուրքերեն՝ Hacıbektaş), քաղաք և շրջան Թուրքիայի կենտրոնական հատվածում, Նևշեհիրի մարզում։


== Աշխարհագրական դիրք ==

Քաղաքը գտնվում է մարզի արևմտյան հատվածում, մարզկենտրոն Նևշեհիրից մոտավորապես 32 կիլոմետր դեպի հյուսիս-արևմուտք։ Ծովի մակարդակից քաղաքի բացարձակ բարձրությունը կազմում է 1339 մետր։
Շրջանի ընդհանուր տարածքը կազմում է 697 կմ²։


== Բնակչություն ==
Թուրքիայի վիճակագրության ինստիտուտի տվյալներով, 2012 թվականին Հաջիբեքթաշի բնակչության թվաքանակը կազմել է 5211 մարդ, որոնցից 48,7 %-ը կազմում են տղամարդիկ, իսկ 51,3 %-ը՝ համապատասխանաբար կանայք։
Ըստ տարեթվերի քաղաքի բնակչության թվաքանակի դինամիկան։


== Տրանսպորտ ==
Մոտակա օդանավակայանը գտնվում է Նևշեհիր քաղաքում։


== Հայտնի բնակիչներ ==
16-րդ դարում քաղաքում բնակվել է սուֆի Հաջի Բեքթաշը, որի անվան հետ էլ կապված է քաղաքի ժամանակակից անվանումը։


== Ծանոթագրություններ ==
Սո Սեն Ռեմի

Սո Սեն Ռեմի (ֆր.՝ Sault-Saint-Remy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 158 մարդ, բնակչության խտությունը` 16.41 մարդ/կմ²։ Բնակավայրը զբաղեցնում է 9.63 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 90-ը, իսկ ոչ ակտիվները` 27։ Ակտիվության ցուցանիշը կազմում է 76,9 %։ 90 աշխատունակ մարդկանցից աշխատել է 83 անձ (46 տղամարդ և 37 կին)։ Գործազուրկ են եղել 7 անձ (1 տղամարդ և 6 կին)։ 27 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(2075) Մարտինես

(2075) Մարտինես (անգլ.՝ Martinez), աստերոիդ աստերոիդների հիմնական գոտում։ Հայտնաբերվել է 1974 թվականի նոյեմբերի 9-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,401754 ա. մ., առավելագույնը մոտենում է 1,8017 ա. մ. հեռավորության վրա և հեռանում 3,0018 ա. մ.։ Արեգակի շուրջ մեկ ամբողջական պտույտ է կատարում 1359,54 երկրային օրվա ընթացքում, իր ուղեծրով շարժվելով միջինում 0,264796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2075) Մարտինես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոնջուն

Չհվե Յոնջուն (կորեերեն՝ 최연준, անգլ.՝ Choi Yeon Jun, սեպտեմբերի 13, 1999(1999-09-13), Սոնգնամ, Գյոնգի, Հարավային Կորեա, առավել հայտնի է որպես Յոնջուն), հարավկորեացի երգիչ, ռեփեր և պարող։ Հանդիսանում է հարավկորեական TXT բոյ բենդի անդամը։


== Կենսագրություն ==


=== Վաղ կյանք ===
Ծնվել է 1999 թվականի սեպտեմբերի 13-ին Հարավային Կորեայի Գյոնգիի նահանգի Սոննամ քաղաքում։ 2014 թվականին դարձել է Cube Entertainment լեյբլի թրեյնի, սակայն, լսումներից հետո կատարելով BTS բոյ բենդի «Boy in Luv» երգը, տեղափոխվում է Big Hit Entertainment լեյբլ։


=== 2019-ներկա։ Դեբյուտը TXT-ում ===

2019 թվականի հունվարի 10-ին Big Hit Entertainment-ը Յոնջունի մասնակցությամբ հոլովակ է հրապարակել՝ այդ կերպ ներկայացնելով լեյբլի նոր բոյ բենդի առաջին անդամին։ Յոնջունը դեբյուտ է կատարել TXT բոյ բենդում 2019 թվականի մարտի 4-ին՝ «Crown» երգով և «The Dream Chapter: Star» մինի ալբոմով։
Մասնակցել է 2020 թվականին թողարկված «The Dream Chapter: Eternity» մինի ալբոմի «Fairy of Shampoo» և «Maze in the Mirror» երգերի ստեղծմանը, 2021 թվականի «The Chaos Chapter: Free» ստուդիական ալբոմի «What If I Had Been That Puma», «No Rules» և «Frost» երգերի ստեղծմանը և «The Chaos Chapter: Fight or Escape» վերաթողարկված ալբոմի «Loser=Lover» և «MOA Diary (Dubaddu Wari Wari)» երգերի ստեղծմանը։
2021 թվականի հուլիսի 16-ին ներկայացրել է «Watermelon Sugar» և «Blow» երգերի պարային քավերները՝ Studio Choom-ի «Ամսվա արտիստ» նախագծի շրջանակներում։


== Սկավառակագրություն ==


== Ծանոթագրություններ ==
Վիլդյուբեր

Վիլդյուբեր (ֆր.՝ Villedubert), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 346 մարդ, բնակչության խտությունը` 113.82 մարդ/կմ²։ Բնակավայրը զբաղեցնում է 3.04 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 7 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 224 աշխատունակ (15-64 տարեկան)  բնակիչ, որոնցից ակտիվ էին 162-ը, իսկ ոչ ակտիվները` 62։ Ակտիվության ցուցանիշը կազմում է 72,3 %։ 162 աշխատունակ մարդկանցից աշխատել է 152 անձ (84 տղամարդ և 68 կին)։ Գործազուրկ են եղել 10 անձ (4 տղամարդ և 6 կին)։ 62 անաշխատունակներից 17-ը եղել են աշակերտներ կամ ուսանողներ, 27-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լևոն Պոպով

Լևոն Պոպով (սեպտեմբերի 17, 1881(1881-09-17) - դեկտեմբերի 15, 1919(1919-12-15)), բժիշկ, բոլշևիկ հեղափոխական, ռուսական երեք հեղափոխությունների մասնակից, ԽՍՀՄ-ում առողջապահության գործի և Կարմիր խաչի Ռուսաստանյան կազմակերպության ղեկավարներից։ ԽՄԿԿ անդամ (1904)։


== Կենսագրություն ==
Ավարտել է Նովոռոսիյսկյան համալսարանի (Օդեսա) բժշկական ֆակուլտետը (1910)։ 1905 թվականից հեղափոխական ընդհատակյա աշխատանք է տարել Օդեսայում, ապա՝ Բեսարաբիայի նահանգում։ Առաջին համաշխարհային պատերազմի տարիներին ծառայել է Կարմիր խաչի մի շարք ռազմաճակատային լազարեթներում, միաժամանակ ագիտացիոն-պրոպագանդիստական աշխատանք ծավալել զինվորների և բուժանձնակազմի շրջանում։
1917 թվականի ապրիլին եղել է Մինսկում կայացած արևտմտյան ռազմաճակատի Կարմիր խաչի աշխատողների I համագումարի նախաձեռնողն ու կազմակերպիչը, որտեղ ներկայացրել է Կարմիր խաչը դեմոկրատական սկզբունքներով վերակառուցելու իր նախագիծը։ 1917 թվականի հունիսին մասնակցել է Սովետների համառուսաստանյան 1-ին համագումարին, իսկ օգոստոսին՝ Արևմտյան ռազմաճակատի հարավային շրջանից առաջադրվել և ընտրվել է զինվորական դեպուտատների Օդեսայի սովետի գործկոմի անդամ։ Հոկտեմբերյան հեղաշրջումից հետո աշխատել է խորհրդային Կարմիր խաչի ասպարեզում։ 
1919 թվականի փետրվարին POKK-ի կենտրոնական կոլեգիայի բոլշևիկյան ֆրակցիայի կողմից ընտրվել է Մոսկվայի սովետի դեպուտատ։ Բծավոր տիֆի համաճարակի ժամանակ (1919 թվականի հունիս) մեկնել է Արևելյան ռազմաճակատ և Իշիմում կազմակերպել հոսպիտալ։ 
Վարակվել է տիֆով և մահացել։
Իշիմ քաղաքում, ի հիշատակ Պոպովի, կանգնեցվել է նրա կիսանդրին։ Ազովի նավարկության շոգենավերից մեկը կոչվել է Պոպովի անունով։
Վարչակարգ

Վարչակարգ կամ քաղաքական ռեժիմ, կառավարման կամ վարչական համակարգը։ Վերջին տարիներին այս բազիմաստ եզրի ամենատարածված գործողությունը եղել է «զինվորական վարչակարգ» արտահայտության մեջ։ Այդ պատճառով թեև յուրաքանչյուր կառավարում կարելի է անվանել վարչակարգ, լինի դա միապետական, ազնվապետական, հանրապետական թե բռնապետական կառավարում, եզրն անխուսափելիորեն առաջ է բերում հիշողություններ՝ կապված փողոց դուրս եկած հրսայլերի հետ Լատինական և Արևելյան Եվրոպայի նոր ժողովրդավարված երկրներում։


== Գրականություն ==
Գագիկ Հարությանունյան, Սուրեն Մարտիկյան, Արտակ Մովսիսյան,  Օքսֆորդի քաղաքագիտության և քաղաքականության բառարան (խմբ. Ալեքսանդր Աղաբեկյան, Հովհաննես Զաքարյան), Երևան, ««Գիտանք»», 2003 — 592, էջեր 592 — 592 էջ. — 500 հատ։
Կոստանդին Դ (այլ կիրառումներ)

Կոստանդին Դ, կարող է վերաբերել՝

Կոստանդին Դ - Հայոց թագավոր Կիլիկիայում 1345 թվականից
Կոստանդին Դ - Բյուզանդական կայսրության կայսր
WhoCares

Who Cares (Հու քերս, Ում հոգն է), երգիչ Յան Գիլլանի և կիթառահար Թոնի Այոմմիի կողմից 2011 թ. բարեգործական նպատակներով ստեղծված ռոք-խումբ։
Խմբի կազմում են նաև Iron Maiden-ի հարվածող Նիքո Մաքբրայենը, HIM-ի կիթառահար Միքո Լանդսթրյոմը և Մետալիկայի նախկին բասիստ Ջեյսոն Նյուսթեդը։ Մինչև իր մահը խմբի կազմում էր նաև Deep Purple-ի համահիմնադիր և նախկին անդամ Ջոն Լորդը։ 2011 թ․ սուպեր-խումբը ձայնագրեց սինգլ և CD, որպեսզի Գյումրիում կառուցվի երաժշտական դպրոց (բացվեց երկու տարի անց՝ ռոք-երաժիշտների մասնակցությամբ)։ Եվրոպայում վաճառվեց ալբոմի շուրջ 20,000 օրինակ։


== Սկավառակագրություն ==


=== Սինգլներ ===
2011 — Out of My Mind


=== Հավաքածուներ ===
2012 — Ian Gillan & Tony Iommi: WhoCares (2CD)


== Նշումներ ==
Տելուգու (գիր)

Տելուգու, հնդկական Տելուգու լեզվի գիրը։


== Այբուբեն ==


=== Բաղաձայն ===


=== Ձայնավոր ===


=== Այլ նշաններ ===


=== Կրկնակի բաղաձայններ ===


=== Թվեր ===


=== Տեքստի օրինակ ===
(Հոդված 1՝ Մարդու իրավունքների համընդհանուր հռչակագիր)


== Արտաքին հղումներ ==
Տելուգու (անգլ.)
Պաշտոնական կայք (անգլ.)
Պետրովո (գյուղ, Սմոլենսկի շրջան)

Անվան այլ կիրառումների համար տե՛ս՝ ՊետրովոՊետրովո (ռուս.՝ Петрово), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրոշնովո

Կրոշնովո (ռուս.՝ Крошново), գյուղ Ռուսաստանի Պսկովի մարզի Պլյուսկի շրջանի կազմում։
Բնակչությունը 2000 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)